LA UNION - Sinerrek iti saan pay a nabigbig a mannibrong iti dua a unit iti maysa nga apartment idiay Barangay Urbiztondo, San Juan, La Union nga ab-abangan iti dua a surfers a ganganaet.
Maibasar iti report iti San Juan Police Station, napukaw iti maysa nga iPhone 3 a mapatta-patta nga agbalor ti P17,000.00 ken silver bracelet nga agbalor ti P1,300.00 a kukua ti biktima a ni Gary Paul Joseph Greener, maysa a canadian national, 53, agnanaed iti 2nd floor ti apartment.
Segun met iti australian national a ni Bruce Kirt Copche, 51, agnanaed iti 1st floor, maysa a lalaki iti nakita da a simrek iti unit da ngem dagus a naglibas daytoy idi makita da nga agassawa.
Naamwan a nakastrek ti nasao nga agtatakaw babaen iti saan a naka-lock nga sliding window ni Greener.
Agtultuloy iti panangtakwat dagiti otoridad iti kinasiasino ti suspek.
ilo_Latn ilo_Latn ilo_Latn ilo_Latn ilo_Latn